Hovedbygningen på eiendommen (Professor Dahls gate 32) er en villa i mur, oppført 1896–98 for eieren Christian Langaard i nyrenessansestil, senere overtatt av Young. Langs Professor Dahls gate og Briskebyveien ligger to mindre bygninger som hører til løkken. Den 29 meter lange bygningen langs Briskebyveien ble spesialbygd for å inneholde en kjeglebane, en slags forløper til moderne bowlingbaner. Anlegget er den eneste bevarte kjeglebanen i Oslo fra denne tiden.